Hallvard Eggset

Hallvard Eggset (født 28. juli 1915, død 5. oktober 1999) var en norsk bonde og langrennsløper fra Alvdal med NM-seier. 

Han gikk for Alvdal Idrettslag. I 1939 satte han ny rekord i Birkebeinerrennet (først avviklet i 1932) med tiden 4.09.05, han vant da klassen 20 til 32 år.Alvdølen Hallvard Eggset vant Birkebeinerløpet på ny rekord i Aftenposten den 20. mars 1939. Han seiret også i Trysilfemtien (avholdt mellom 1930 og 1963). Eggset fikk sølvmedaljen på 15 km under NM på ski 1946, et knapt minutt bak Arve Ulseth fra Åmot. På 50 km, avvikla hjemme i Alvdal, ble han nummer seks og på 30 km nummer ni. Også i Holmenkollen ble han nummer seks på femmila. I 1947-sesongen gikk han helt til topps på NM-femmila, med sluttida 3.43.07 var han over seks minutter før nestemann på resultatlista, vinneren fra året før, Thorleif Vangen (1920–1996).Ifølge Hallvard Eggset norsk mester på 50 km i Aftenposten den 10. februar 1940 var det Alvdals-løpere på 1., 4., 21. og 26.-plass dette året.

I 1948 tok Eggset andreplassen på femmila under ski-NM og i Holmenkollen. I NM ble han slått av Magnar Estenstad (1924–2004) med vel tre minutter, men den største prestasjonen for sesongen var Femmila i Holmenkollen. Eggset ble slått av den sterke svensken Harald Eriksson (født 1921) med to minutter og 25 sekunder, men hadde over fem minutter bedre sluttid enn nest beste nordmann.

Eggset var utdannet både på folkehøgskole og på landbruksskole.70 år i Aftenposten den 28. juli 1985. I det private var han gårdbruker fra han overtok heimgården Eggset i 1946 til 1980 da neste generasjon overtok.80 år i Aftenposten den 28. juli 1995. Han var også lokalpolitiker for Venstre og medlem av kommunestyret fra 1956 til 1963. Utover å ha vært distriktstaktsmann for Landbruksbanken i Nord-Østerdal var han styremedlem i Alvdal Bondelag og med i landsstyret for Norsk Sau og Geitavlslag.

 Meritter 
 Norgesmesterskapet på ski 1938 på Mo i Rana:  Femteplass på 30 km
 Norgesmesterskapet på ski 1940 på Raufoss: Seier på 4x10 km stafett for Nord-Østerdal sammen med Kristian Lillegjelten (1914–1999) fra Os i Østerdalen, John Strickert fra Brekken og Annar Ryen (1909–1985) fra Dalsbygda
 Norgesmesterskapet på ski 1946: Sølvmedalje på 18 km
 Norgesmesterskapet på ski 1947: Gullmedalje på 50 km på Gjøvik
 Norgesmesterskapet på ski 1948: Sølvmedalje på 50 km på Lillehammer

 Referanser 

Kategori:Norske langrennsløpere
Kategori:Norgesmestere i langrenn
Kategori:Norske bønder
Kategori:Langrennsløpere tilknyttet Birkebeinerrennet
Kategori:Personer fra Alvdal kommune